“Агробанк” томонидан эълон қилинган “Фаровонлик” (“Farovonlik”) лотереяси натижалари эълон қилинадиган кунда банк сайти ишламай қолди.\n“Фаровонлик” пул-буюм ютуқли, тиражли лотереясининг ютуқлари тиражи, дастлабки хабарларга кўра, 2014 йилнинг 20-21 декабрь куни ўтказилиши керак эди. Бироқ, кейинроқ, расман эълон қилинмаган сабабларга кўра, ютуқлар тиражи 26-27 декабрь кунларига кўчирилгани маълум қилинганди.\n“Ютуқлар тиражи ўтказилганидан кейин ютуқлар тиражининг расмий жадвали “Қишлоқ ҳаёти”, “Халқ сўзи” ва “Правда Востока” газеталарида чоп этилади ҳамда “Агробанк”нинг расмий сайтига жойлаштирилади”, – дейилган эди банкнинг лотереяга доир сўнгги хабарида.\n“Fotofakt.uz” хабарига кўра, 26 декабрь куни Тошкент ирригация ва мелиорация институтининг маданий-маърифий тадбирлар саройида “Фаровонлик” лотереясининг ютуқлар тиражи ўтказила бошланган. Бироқ, ҳозирги вақтда ютуқларни онлайн билиш имконини берувчи “Агробанк” сайти ишламаяпти.\nМаълумот учун, “Фаровонлик” лотереяси совринлар қаторидан 10 донадан Malibu, Captiva ҳамда Cobalt русумли — жами 30та автомобиль, бешта ТТЗ-80-10 транспорт трактори ва бешта ТТЗ-80-11 чопиқ трактори, 700 дона Roison телевизори, 1025та Panda телевизори (Foton ОАЖ), 625тадан Roison газ плитаси, музлаткичи ва кондиционери, 625та Candy кир ювиш машинаси ўрин олган.\nШунингдек, ҳар бирида 1 миллион сўмдан зиёд пул мукофоти қўйилган 1 миллион 118 мингта лотерея чиптаси ҳам ўйналади.\n18:58 “Агробанк”нинг “Фаровонлик” лотереяси натижалари эълон қилинди\n17:00 Долларнинг 10 декабрь ҳолати учун расмий курси 54,21 рубль, евро эса 66,88 рублни ташкил этди\n18:40 Кийим ишлаб чиқарувчи «MEXX» компанияси банкрот бўлди


"Амалий маркетинг" китоби, Равшан Ҳамдамович Аюпов\nУшбу укув-услубий кулланмада амалий маркетинг буйияа бир каняа фойдали маълумотр берилган. Шу жумладан маркетинг конунлари, тамоиллари ва йул-йуриклари батафсил келтирилган. Талабалар, магистрантлар, илмий тадкикотчилар ва маркетинг усулларини мустакил урганмокчи булган тадбиркорларга мулжалланган. Китода келтирилган маркетинг буйича тестлар эса билимларни мустахкамлаш ва пишиклаштириш учун мулжалланган.\nМатематикадан масалалар тўплами


ОАВ: АҚШнинг қўлига “Толибон” уни лақиллатгани кўрсатилган маълумот тушди | Qalampir.uz\nОАВ: АҚШнинг қўлига “Толибон” уни лақиллатгани кўрсатилган маълумот тушди\nОлам\t07 Март 11:01 8067\nAҚШнинг қўлига “Толибон”нинг Вашингтон билан тузилган битимга амал қилмаслиги кўрсатилган "ишонарли маълумот" тушди. Бу ҳақда ўз манбаларига таяниб, NBC телеканали хабар бермоқда.\n"Толиблар келишувга риоя қилиш ниятида эмас", деди телеканал суҳбатдошларидан бири разведка маълумотларига таяниб.\n“Разведка маълумотлари Покистондаги “Толибон” хабарларига тўғри келади. Ташкилот тинчлик жараёнини Aмерика ҳарбийларининг олиб чиқилиши учун имконият, деб баҳолайди. Шундан сўнг, “Толибон” AҚШ қўллаб-қувватлаётган Aфғонистон ҳукуматига зарба бермоқчи”, дейди манба.\nАмерика Қўшма Штатлари ва "Толибон" ҳаракати 29 февраль куни Қатарда тинчлик сулҳини имзолади. Сулҳ АҚШ қўшинларининг Афғонистондан олиб чиқилишини, шунингдек, афғонлараро мулоқотни бошлашни кўзда тутади.\nИмзоланган тинчлик шартномасига кўра, АҚШ Афғонистонда қўшинлар сонини 135 кун ичида 12 мингдан 8,6 минг кишигача камайтириш мажбуриятини олди. Агар “Толибон” мамлакатда ҳудкушликларни мутлақо тўхтатса, америкаликлар ўз ҳарбийлари ва НАТО кучларини 14 ой давомида олиб чиқишда давом этади. Ушбу ҳаракатлар эвазига толиблар АҚШ ва бошқа давлатларга ҳужум қилиш учун Афғонистон ҳудудидан фойдаланишни тўхтатиши керак.\nБироқ 3 март куни "Толибон" ҳаракати Афғонистон шарқида портлаш уюштирди. Оқибатда 3 киши ҳалок бўлиб, 11 киши жароҳатланди.\nШундан сўнг, 4 март куни Америка Қўшма Штатлари Афғонистон жанубидаги Ҳелманд вилоятида "Толибон" ҳаракати аъзоларига ҳаво ҳужуми уюштирди.\n28 Март 15:16 56964\n27 Март 14:29 53589\n28 Март 10:15 46916\n27 Март 09:47 36286\n28 Март 17:32 34579


Forbes: Украинадаги уруш ортидан россиялик миллиардерлар бойлиги кескин камайиб кетди\n21 май 2022, Тошкент вақти: 16:44\nРоссиянинг энг бой тадбиркорлар ўтган бир йил ичида умумий сарватларининг 42 фоизидан ажраганлар. Forbes журнали томонидан 36 йилдан буён тузиб келинаётган жаҳондаги энг бой кишилар рейтинги ана шундан далолат беради. Бу йил энг бадавлатлар рўйхатига 88 нафар россиялик тушган, бу эса ўтган йилдагидан 35 нафарга камдир (ўтган йили Forbes рейтингига 123 нафар россиялик кирган).\nРўйхатга кирган россиялик бойлар бойлигининг умумий миқдори ўтган бир йил ичида 606 миллиард доллардан 353 миллиард долларга камайган. Журналнинг Россияда чиқадиган версияси қайдича, россиялик бойларнинг сарвати бор-йўғи бир неча кун ичида – Украинадаги уруш бошлангани ҳамда Россия ва россиялик айрим тадбиркорларга қарши санкциялар жорий этилиши ортидан кескин камайиб кетган.\nForbes рўйхатига мувофиқ, бу йил Новолипецк металлургия комбинати эгаларидан бири Владимир Лисин Россиянинг энг бой одами ўлароқ эътироф этилган. 18,4 миллиард долларга эга бўлган бу одам “Норильский никель” эгаларидан бири Владимир Потанин ($17,3 млрд) ва Telegram асосчиси Павел Дуровни ($15,1 млрд) ортда қолдирган.\nForbes Лисин ва унинг корхонаси жаҳон давлатлари томонидан киритилган санкциялар рўйхатига тушмаганини, бироқ унинг бойлиги 7,8 миллиард долларга камайганини қайд этган.


Жаҳонгир Отажонов - xabar.uz\nСавоб иш қилиш — хайрли юмуш. Жаҳонгир Отажонов Фарғонада хайрия карвони уюштирибди. Кам таъминланган, иқтисодий кўмакка муҳтожларга озиқ-овқат, кийим-кечак берилиши мақтагулик.\nБугун, 14 октябр куни хонанда Жаҳонгир Отажоновнинг лицензияси тугатилгани ҳақида «Ўзбекконцерт» давлат муассасаси расмий баёнот билан чиққанди.\n«Ўзбекконцерт» хонандалар — Жаҳонгир Отажонов ва Абдулла Қурбоновлар ўртасида юзага келган вазиятни хонанда Абдулла Қурбоновнинг сафардан қайтиши билан белгиланган тартибда кўриб чиқишини билдирган.\nИслом динидаги бешта фарздан бири ҳар йили бир ой рўза тутишдир. Динимизда рўзадорнинг одоблари аниқ-тиниқ белгилаб берилган. Яъни, ким рўза тутиб, Аллоҳнинг ибодатини амалга оширса, у ўзини бошқаларга ўрнак бўлиши учун ҳам одобли, босиқ ва хушмуомала тутиши лозим.


Мадраса қуми туяларда ташилган\nҚадимий ва ҳамиша боқий Бухоро шаҳри марказида жойлашган Минораи Калон, Масжиди Калон, Девонбеги мадрасаси, Арк майдонидаги бетакрор осори-атиқалар исталган кишини ҳайратга солади. Улар аждодларимиз ақл-заковати, тафаккури билан яратилган. Йиллар, асрлар синовига кўксини керганча бардош бериб келмоқда. Ана шундай обидалардан бири Абдулазизхон мадрасасидир.\nАбдулазизхон мадрасаси Бухородаги меъморий ёдгорлик. Қўш иморат ансамблнинг жанубий томонида меъмор Мимхоқон ибн Хўжа Муҳаммадамин томонидан 1652 йилда қурилган. Мадраса тузилиши оддий ва ҳужралари икки ошёнли. У Абдулазизхон буйруғига кўра барпо этилган. Нақшларга ўта бойлиги, рангларнинг сержило ва нафислиги билан ажралиб туради. Ажабланарлиси, нақшларда табиатдаги тирик мавжудотлар қуёшга интилган ҳолда тасвирланган. Минорани томоша қила туриб, парвоз қилаётган семурғ қуши, кўк, оқ, сариқ кошин сирлар орасидаги гуллар тасвири, жуда аниқ ўлчамда бажарилган ҳандасавий шакллар, безакларнинг ранг-баранглиги ва ўзига хослиги эътиборни тортади. Мадраса ҳовлиси ичидаги девор ва равоқларга усталар бадиий безак беришда турфа усуллардан моҳирлик билан фойдаланган. Гумбаз ичидаги шарафада нур тушиб турган пайтда сал наридан меҳробга қаралса, бошига салла ўраган, эгнида оқ тўн, оппоқ соқолли бир нуроний чол қиёфаси кўрингандай бўлади. Яқинлашсангиз, ҳалиги қиёфа кўздан ғойиб бўла бошлайди. Мазкур шаклни ўша давр устаси ўта сирли ва моҳирлик билан бажарганига шубҳа йўқ. Бошқа бирор мадрасада бундай ҳол учрамайди.\nБухородаги мадрасаларни барпо этишда, усталарнинг топқирлиги ва маҳоратига қойил қолмай илож йўқ. Гап шундаки, Бухоронинг тупроғи хийла шўр. Ҳар қанча пишитилса ҳам, орадан йиллар ўтгач, ўз таъсирини кўрсатади. Буни яхши билган ўша давр усталари меъморий обидалар қурилишида махсус қумдан фойдаланган. Уни Қоракўл туманидан туяларда ташиб келтиришган. Бу меъморчиликда аждодларимиз жуда моҳир бўлганидан далолатдир. Бу жойдан хорижий сайёҳларнинг қадами узилмайди.\n11:30, 26.04.2019 ✔110\n12:01, 07.03.2019 ✔191\n16:08, 22.02.2019 ✔239\n✔ 110  11:30, 26.04.2019\n✔ 191  12:01, 07.03.2019\n✔ 239  16:08, 22.02.2019\n✔ 249  23:24, 06.02.2019\n✔ 258  11:10, 31.01.2019


29.03.2018 08:30 0 1910\nТошкент шаҳар ички ишлар бош бошқармасидан хабар қилишларича, 25 март куни соат 20:30 ларда Ғафур Ғулом кўчасида 1998 йилда туғилган М.Ю. шахсий «Спарк» автомашинасини бошқариб кетаётиб, пиёдалар йўлакчасидан ўтаётган яшнободлик 26 ёшли И.У.ни уриб юборган. Натижада жабрланувчига «чап болдир суяклари пастки учлигидан ёпиқ синиб-силжиши» ташхиси билан тиббий ёрдам кўрсатилган.\nУчтепа туманида ҳам 26 март куни соат 7:25 ларда 1983 йилда туғилган, масжид имоми К.Т. «Спарк» автомашинасида бектемирлик, 2001 йилда туғилган коллеж ўқувчиси Р.Т.ни уриб юборган. Жабрланувчи «ўнг болдир суяги синиши» ташхиси билан шифохонага етказилган ва тиббий ёрдам кўрсатилган.\nОрадан икки ярим соат ўтгач Тошкентнинг яна бир бурчагида, яъни Миробод тумани Нукус-Авлиёота кўчалари чорраҳасида 1979 йилда туғилган Ж.А. «ВАЗ-2110» русумли автоуловини бошқариб кетаётиб пиёдалар йўлакчасидан ўтаётган, 1990 йилда туғилган учтепалик Ю.И.ни уриб кетган. Унга «ўнг тизза боғлами қисман узилиши ва гемаотрози» ташхиси билан тиббий ёрдам кўрсатилган.\nШунингдек, Олмазор тумани Форобий кўчасида ҳам 19 март куни соат 21:00 ларда 1992 йилда туғилган А.Г. «Матиз» автомашинасини бошқариб кетаётиб, йўлни белгиланмаган жойдан кесиб ўтаётган пиёдани уриб юборган. Натижада 1967 йилда туғилган учтепалик С.А.га «чап елка суяги синиши» ташхиси билан тиббий ёрдам кўрсатилган.\nБироқ ҳайдовчи мазкур ҳодиса ҳақида милицияга хабар бериш ўрнига воқеа жойидан кетиб қолган. Тезкор қидирув ва суриштирув ишлари натижасида ҳайдовчи 26 март куни аниқланди.\nҲозир юқоридаги ҳолатлар юзасидан тергов-суриштирув ишлари олиб борилмоқда.\nАфсус, гоҳида ҳайдовчининг айби билан, гоҳида пиёданинг айби билан йўл-транспорт ҳодисаси содир бўлмоқда. Қоидаларга амал қилмаганимиз, беш дақиқа аввал бўлмаса, беш дақиқа кечроқ етишимиз мумкин бўлган манзилга шошилганимиз учун шу воқеалар юз берди. Афсусланарлиси қилғиликни қилган ҳайдовчиларнинг айримлари жабрланувчига ёрдам бериш ўрнига жуфтакни ростлагани бўлди. Кимдан, қаерга қочасан дегинг келади уларга. Ахир пойтахтда йўлларга камера ўрнатилган бўлса.\nБарибир барчаси учун қонун олдида жавоб беришга тўғри келади.\nҲуқуқ Кеча, 09:49


ЎзА - Навоий шаҳри ва Кармана туманида замонавий китоб дўконлари қурилмоқда\nНавоий шаҳри ва Кармана туманида замонавий китоб дўконлари қурилмоқда\n07.02.2017 13:26 Чоп этиш версияси\nМамлакатимизда маънавият ва маърифат ишига давлат сиёсати даражасида юксак эътибор қаратилаётгани аҳоли, айниқса, ёш авлод ўртасида китоб мутолааси ва китобхонлик маданиятини ошириш, чекка қишлоқ ва овулларда ўқувчиларга кенг қулайлик яратишга хизмат қилмоқда. Бу борада Президентимиз Шавкат Мирзиёевнинг жорий йил 12 январдаги “Китоб маҳсулотларини чоп этиш ва тарқатиш тизимини ривожлантириш, китоб мутолааси ва китобхонлик маданиятини ошириш ҳамда тарғибот қилиш бўйича комиссия тузиш тўғрисида”ги фармойиши муҳим дастуриламал бўлаётир.\nНавоий вилоятида ҳам бу борада тизимли ишлар амалга оширилмоқда. Вилоятдаги барча 47 ахборот-ресурс марказида замонавий коммуникация технологияларидан кенг фойдаланилади. Жумладан, барча кутубхоналар ZiyoNET интернет тармоғига улангани, умумтаълим ва ўрта махсус, касб-ҳунар таълими муассасалари замонавий компьютерлар билан жиҳозлангани, дарслик ва адабиётларнинг электрон шаклидан фойдаланиш имконияти мавжудлиги ёшларнинг пухта билим олишига кўмаклашмоқда.\n– Марказимизда китобхонлар учун намунали хизмат кўрсатилмоқда, – дейди Абдулла Қодирий номидаги вилоят ахборот-кутубхона маркази директори ўринбосари Шамсия Бақоева. – Қарийб 159 минг китоб, 3 мингдан ортиқ электрон адабиётлар фондига эга кутубхонамизда компьютерлар ZiyoNET интернет тармоғига уланган. Бу зарур адабиётларни юклаб олиш ҳамда электрон кўринишда фойдаланиш имкониятини бераётир.\nБиринчи Президентимизнинг 2006 йил 20 июндаги “Республика аҳолисини ахборот-кутубхона билан таъминлашни ташкил этиш тўғрисида”ги қарорига мувофиқ таълим муассасаларида ташкил этилган ахборот-ресурс марказлари нафақат ўқувчи-ёшларга, балки кенг аҳоли қатламига намунали хизмат кўрсатиши белгиланган эди.\nАксарият туман ва шаҳарларда замонавий китоб дўконлари йўқлиги ўқувчиларга маълум қийинчиликлар туғдирарди. Президентимиз Шавкат Мирзиёевнинг юқорида зикр этилган фармойишига асосан ихтисослашган китоб дўконлари учун вилоят ва туман марказлари, шаҳар ва қишлоқларда аҳолига қулай ҳудудлардан жой ажратиш ёки ижарага бериш масаласини қайта кўриб чиқиш белгиланди. Айниқса, сотув айланмасида китоб улушининг ҳажми 70 фоиздан кўп бўлган тадбиркорлик субъектларини алоҳида статистик ҳисобга олиш ва уларга тегишли солиқ имтиёзлари қўллаш тадбиркорга ҳам, китобхонга ҳам қўшимча имконият яратади.\n– Давлатимиз раҳбарининг жорий йил 12 январдаги фармойиши халқимизнинг дилидаги гап бўлди, – дейди Зарафшон шаҳридаги “Юлдуз” маҳалла фуқаролар йиғинининг диний маърифат ва маънавий-ахлоқий тарбия масалалари бўйича маслаҳатчиси Нигора Примова. – Чунки киши фарзандини тарбиялаш учун ўзи тарбияли бўлиши керак. Ота-она китоб ўқимаса, маънавиятдан йироқ бўлса, у қандай тарбиячи бўлиши мумкин? Нафақат шаҳар ва туман марказларида, балки чекка қишлоқ ва маҳаллаларда ҳам замонавий кутубхоналар, китоб дўконлари кўпайса, мана шундай кемтикликлар тўлдирилган бўларди.\nАйни пайтда китобхонларга янада қулайлик яратиш мақсадида Навоий шаҳри ва Кармана туманида замонавий китоб дўконлари қурилмоқда. Навоий шаҳрида “Китоб олами” мажмуаси фаолият кўрсатмоқда. Қарийб 300 миллион сўм маблағ эвазига барпо этилган мажмуада 10 га яқин бўлим мавжуд.\n– Тарихий асарларга қизиққаним боис Амир Темур бобомиз ҳаёти ҳақида ҳикоя қилувчи китобларни харид қилдим, – дейди Навоий шаҳридаги 16-давлат ихтисослаштирилган умумтаълим мактаби ўқувчиси Гулруҳ Ҳимматуллаева. – Китоб дўкони адабиётларга жуда бой. Энг муҳими, мен излаган китоб бор экан.\nКелгусида вилоятнинг Қизилтепа, Учқудуқ, Конимех, Хатирчи, Навбаҳор туманлари ва Зарафшон шаҳрида ҳам шундай китоб дўконлари барпо этиш режалаштирилган.


Англия кубогига қуръа ташланди. «Вест Ҳэм» «Манчестер Сити»га қарши, «Тоттенҳэм»- «Астон Вилла», «Престон»-«Арсенал» ва бошқа жуфтликлар\n08:05 / 06.12.2016\nАнглия кубогининг 3-раундига қуръа ташлаш маросими бўлиб ўтди. Унга кўра 1/32 финал босқичидаёқ бир қатор қизиқарли жуфтликлар юзага.\nАнглиянинг етакчи жамоаларидан бири «Манчестер Сити» бу босқичда «Вест Ҳэм» меҳмони бўлади. «Тоттенҳэм» эса ўтган мавсумда чемпионшипга тушиб кетган «Астон Вилла» билан кейинги босқичга чиқиш учун кураш олиб борадиган бўлди. Қуръа «Арсенал»га «Престон»ни рўбарў қилди. «Манчестер Юнайтед» эса чемпионшип вакили «Рединг» билан ўз уйида ўйнайдиган бўлди. Яна бир қизиқарли учрашув «Эвертон» ва «Лестер» жамоалари ўртасида кечиши кутилмоқда.\n«Челси» ва «Ливерпуль» жамоалари рақиблари ҳозирча аниқ эмас «Ноттс Каунти» ва «Питерборо» жуфтлиги ғолиби 1/32 финалда Антонио Конте жамоасига қарши майдонга чиқса, Клопп жамоасини «Каунти Ньюпорт» ва «Плимут» жуфтлигида муваффақият қозонган жамоа кутиб турибди. Қолган жуфтликлар билан қуйида танишиб олишингиз мумкин.\nИпсвич Таун - Линкольн Сити/Олдҳем (ҳали ғолиб аниқланмаган жуфтликлар кейинги ўринларда / белгиси орқали ажратиб чиқилган)\nВест Ҳэм - Манчестер Сити\nЧелси - Ноттс Каунти/Питерборо\nЛиверпуль - Каунти Ньюпорт/Плимут\nБарроу - Рочдейл\nБрайтон -МК Донс/Чарльтон\nБирмингем v Ньюкасл\nУикомб - Нортҳемптон/Стаурбриж\nУотфорд - Бертон Альбион\nКардифф Сити - Фулҳэм\nСток Сити - Вулверҳэмптон\nБристоль Сити - Флитвуд Таун/Шрусбери\nҲаддерсфилд Таун - Порт Уэйл\nТоттенҳэм - Астон Вилла\nБрентфорд - Ҳалифакс Таун / Истли\nНорвич Сити - Саутҳемптон\nСаттон Юнайтед - АФК Уимблдон\nАккрингтон Стэнли - Лутон Таун\nРотерҳэм Юнайтед - Оксфорд/Макклсфилд\nАнглия кубогининг 1/32 финал босқичи ўйинлари 2017 йилнинг 6 ва 9 январь кунлари ўтказилади.\n10:15 / 17.02.2018\n21:51 / 23.04.2017


Субутсиз шайх - Darakchi\nМУТОЛАА 11.04.2018, 10:11\n“Эмишки, Шайх Жалил бобо инсон нутфасидан пайдо бўлган эса-да, пари қизнинг вужудидан дунёга келмиш эканлар. Ул кишининг отаси донғи кетган шайхлардан бўлиб, не сабабданким подшонинг қаҳрига учрайди. Шунинг учун ҳам уни кимсасиз Қоратовга сургун қиладилар. Бу тоғни сеҳрли парилар макон тутган бўлиб, одам оёғи етмаган бу заминда кечалари олов ёқиб, рақсга тушар эмишлар. Ўз инон-ихтиёрисиз парилар масканига тушиб қолган шайх улардан бирига — энг гўзалига ошиқ бўлиб қолади. Чунки...


Рўзиқул Бердиев: «Йигитларнинг майдонда охиригача ҳаракат қилиши ғалабанинг бош омили бўлди» - "Насаф" ФК расмий веб-сайти\nЎзбекистон Coca-Cola Кубоги 1/4 финал «Навбаҳор» — «Насаф» учрашувидан сўнг ташкил қилинган матбуот анжуманининг биринчи қисмида жамоамиз бош мураббийи Рўзиқул Бердиев иштирок этди ва бугунги баҳс ҳақида ўз фикрлари билан ўртоқлашди.\n“Таъкидлаб ўтиш керакки бунақа ажойиб муҳитда футбол ўйнамаганимизга анча бўлганди. Рақибимиз ҳам кейинги босқичга чиқиш учун курашди. Бугунги ўйинда биз кўпроқ ҳимояландик яъни иккинчи рақам остида ҳаракат қилдик. Чунки «Навбаҳор» жамоаси ўз уйида ҳужумкор ўйнайди. Биз ўз омадимизни қарши ҳужумларда синаб кўришимиз керак эди. Биринчи ва иккинчи голимизни ҳам айнан қарши ҳужумларда рақиб хатосидан фойдаланиб киритдик. Мезбонлар кўплаб позицион ҳужумлар ташкил қилган бўлса-да, уларда голга тортадиган вазиятлар кам бўлди. Аммо стандарт вазиятдан ҳисобни тенглаштирган рақиб футболчисининг голига қойил қолмасдан иложи йўқ. Умумий олиб қарасак беллашув курашларга бой бўлди. Бугунги ғалабамизга майдонда охиригача курашган йигитларнинг меҳнати сабаб бўлди” — дейди Рўзиқул Бердиев.\n- «Насаф» Суперлигада иккинчи ўринни қўлга киритди ва кубокда ҳа ўз юришини давом эттирадиган бўлди. Эшитишимизга қараганда жамоа ОЧЛ га чиқиш учун қаттиқ ҳаракат қилаётган экан. Лицензия бўйича муаммо ҳал қилинмоқдами? Иккинчи саволим, агар «Насаф» Ўзбекистон кубогини қўлга киритадиган бўлса қандай соврин ваъда қилинган? “Малибу”лар ҳақида тарқалган хабарлар қанчалик рост?\n- Биринчи саволингизга жавоб берадиган бўлсам, лицензия ҳақида саволларга ҳар матбуот анжуманида жавоб беришимга тўғри келмоқда. Клуб керакли ҳужжатларни топширишга қайтадан ҳаракат қилмоқда.\n- Иккинчи саволингизга келадиган бўлсак, кеча интернет нашрларида кўп нарсалар ҳақида ёзишди. Шундан сўнг баъзи бир интернет нашрларига ишонмай қўйдим. Бунга сабаб яқинда Марко Станоевичнинг шартномаси ҳақида асоссиз хабар чиққанди. Бу хабардан кейин Марконинг ўзи ёнимга келиб бу ҳақида мендан сўраганди ва ҳали янги мавсум ва шартнома ҳақида ҳеч ким билан гаплашмаганлигини айтиб ўтганди. Марконинг фикрлари ҳам кейин чиққанди. “Малибу”лар ҳақида ҳам бизга раҳбарият ҳеч нарса демаган ва биз бу ҳақида ҳеч қандай маълумотга эга эмасмиз. Ҳозирча бизга кубок учун ҳеч нарса ваъда қилингани йўқ.\n- Ҳисоб тенглашгандан сўнг сиз учрашув тақдири пенальтилар церийасида аниқланишига тайёр эдингизми?\n- Биз бунга ҳам тайёр эдик. Шунинг учун биз майдонда жарима зарбаларини амалга оширадиган футболчиларни олиб қолишга ҳаракат қилдик гарчи уларда чарчоқ аломатлари сезилган бўлсада. Бизда кимлар ўн бир метрлик жарима зарбасини амалга ошириши аниқ эди.


Фейк хабарлардан ҳимояланиш учун қонун ҳужжати зарурми?\nФейк ахборотлар жамият хавфсизлигига қанчалик таҳдид солади? Фейкларга қарши қонун механизмларини ишлаб чиқиш керакми? Бу хусусида Адлия вазирлигининг «Медиа саводхонлик ва fake news: ҳуқуқ ва масъулият чегараси» мавзусидаги семинарида сўз борди.\nФейк ─ (инг. тилидан) сохта, қалбаки деган маъноларни англатади. Ҳақиқатга жуда ўхшаб кетадиган ёлғон хабарлар, махсус дастурлар орқали ўзгартирилган фотосуратлар, монтаж қилинган видеороликлар, ижтимоий тармоқларда бошқа шахслар (одатда машҳур инсонлар) номидан очилган ёлғон аккаунтлар фейкларга мисол бўла олади.\nСеминарда таъкидланишича, фейк тушунчасининг пайдо бўлганига ҳали кўп бўлгани йўқ, лекин ёлғон, сохта ахборот жамият учун хавф туғдиради. Мисол учун, 1993 йили Руандадаги геноцид айнан маҳаллий радио орқали тарқатилган ёлғон хабар ортидан бошланган. 2018 йили Ҳиндистонда WhatsApp мессенжери орқали тарқатилган фейк суратлар сабабли 25 киши омма томонидан ўлдирилган.\nШу нуқтаи назардан, оммавий ахборот воситаларининг сони ва ранг-баранглиги ортиб бораётган, очиқ платформа ҳисобланган ижтимоий тармоқлардан фойдаланувчиларнинг сони ошиб бораётган бир пайтда фейкларга қарши қонун ҳужжати зарурати муҳокама қилинди.\nОлий Мажлис Қонунчилик палатасининг Инновацион ривожланиш, ахборот сиёсати ва ахборот технологиялари масалалари қўмитаси раҳбари Илҳом Абдуллаевнинг таъкидлашича, фейк ахборотларнинг тарқалишини назорат қилиш, бунинг учун жавобгарлик, сохта ахборотнинг профессионаллар эмас, фуқаролар томонидан тарқатилишидаги ҳолатлар қонунда аниқ кўрсатилиши лозим.\n«Ўзини профессионал деб ҳисоблайдиган журналистлар узатаётган ҳар бир ахборотининг аниқлиги ва ҳаққонийлигини текшириши лозим. Бу «Журналистик фаолиятни ҳимоя қилиш тўғрисида» ги қонунда ҳам кўрсатилган.Фейк ахборот муайян бир шахсга йўналтирилган бўлса, у одам судга даъво қилиши, ўз номини оқлаб олиши мумкин. Лекин фейк бутун бошли бир қатламнинг шаънини булғайдиган, тартибсизлик келтириб чиқарадиган хабар бўлса-чи? Улар учун адолатни ким қарор топтиради?» ─ дея таъкидлайди Абдуллаев.\nТадбир давомида таъкидланишича, фейкларга қарши қонуний кураш амалиёти бир қанча хорижий давлатларда ҳам мавжуд. Хусусан, 2018 йилда Малайзияда сохта ва ёлғон ахборотнинг муаллифи, шунингдек, бу ахборотни тарқатган, репост қилганларга ҳам қарши жазо қўллаш ҳақида қонун қабул қилинган. Кенияда фейк хабарларни тарқатиш жиноят билан тенглаштирилган. Қатарда 2014 йилда қабул қилинган қонунга асосан давлат ва жамият хавфсизлигига таҳдид қилувчи сохта ахборотларни тарқатиш ҳолатларига 3 йиллик қамоқ жазоси ёки 137 минг АҚш доллари миқдорида жарима белгиланган. Францияда ҳам сайлов ва сайловолди кампанияси даврида фейк ахборотни тарқатишни тақиқловчи қонун ҳужжати ишлайди. Германия Парламенти қабул қилган қонунга кўра, 2 миллиондан ортиқ фойдаланувчига эга бўлган ижтимоий тармоқлар контентда пайдо бўлган сохта ахборотни бир сутка ичида ўчириб ташлаши шарт.\nЖурналист Никита Макаренконинг фикрича, фейкларга бир томонлама ёндашмаслик керак.\n«Фейк аслида «тарғибот» деб номланган катта бир бўрининг «думчаси», холос. Бу бўрининг бошқа аъзолари ҳам борлигини назардан қочирмаслик керак. Ёлғон ёхуд ўзгартирилган ахборотни тарғибот қилиш фейкдан ҳам кўра хавфлироқ. Ваҳоланки, ЎзА, «Ўзбекистон24» айнан шу иш билан шуғулланяпти. Одамларга ёлғон ахборотга ишонмасликни, қабул қилинаётган маълумотга танқидий кўз билан қарай олишни тушунтириш лозим», ─ дейди Макаренко.\nАдлия вазирлиги томонидан ўтказилган сўровнома натижаларига кўра,аҳолининг 41 фоизи ўқиган маълумотини текшириб, кейин унга ишонади, 31 фоизи қабул қилинган ахборотни текширмайди, 19 фоизи эса баъзи ҳолатлардагина ахборотни бошқа манбалар билан солиштиради.


"Насаф" ёшлари сафарда "Бухоро"дан устун келди\n11 август, 2017, 21:50\nБугун "Насаф" ёшлари 17-тур доирасидаги учрашувини сафарда “Бухоро” ёшларига қарши ўтказишди. Бу ҳақда клуб расмий сайти хабар бермоқда.\nУчрашув қизиқарли ва муросасиз курашларга бой бўлди. Меҳмонлар учрашувнинг 18-дақиқасида ҳисобда олдинга ўтиб олишди. "Насаф"нинг учрашувдаги биринчи голини Алфайзи Неъматов киритди – 0:1.\nЎйинда ҳисоб очилгач, майдон эгалари ҳам бир неча хавфли ҳужумлар уюштиришди. Бу вазиятларда ҳимоячилар яхши ҳаракат қилишди.\nУчрашувнинг 30-дақиқасида рақиб ҳимоячиси жарима майдончасида тўпни қўли билан ўйнади. Натижада учрашув ҳаками мезбонлар дарвозаси томон 11 метрлик жарима тўпи тепишни кўрсатди.\nИккинчи бўлимда майдон эгалари кўпроқ ҳужумлар уюштиришди. Қаршиликлар ҳимояланишиб, қарши ҳужумлар ташкил этишди.\nУчрашувнинг 83-дақиқасида энди “Бухоро” жамоаси ёшлари пенальти тепиш ҳуқуқини қўлга киритишди. Бу вазиятда иккинчи бўлимда майдонга тушган Алижон Ахматов рақиб ўйинчисини жарима майдончаси ичида йиқитган эди.\nБу ҳисобдан кейин қаршиликларда гол уриш учун яхши имкониятлар юзага келди. Бироқ футболчиларда гол уриш учун аниқлик етишмади.\nШундай қилиб, "Насаф" ёшларими иккинчи дарврадаги илк ғалабасини нишонлашди. Қаршиликлар навбатдаги тур учрашувини 17 август куни ўз майдонида “Бунёдкор” жамоаси ёшларига қарши ўтказишади.


Яхши кунларга буюрсин! — Ishonch Gazetasi\nАёллар муаммолари изчиллик билан ҳал қилинаётгани мамлакатимизнинг барча ҳудудларидаги хотин-қизларнинг руҳиятини кўтариб, иштиёқларига иштиёқ қўшмоқда.\nУрганчлик Индира Бекжонова вояга етмаган тўрт фарзанднинг онаси. Улар тарбиясидан ортиб, бирон жойда ишлаш имконияти йўқ. Қўлидан тикиш-бичиш келса-да, тикув машинаси олишга қўли калталик қилаётгани панд бераётган эди. Аёлнинг иштиёқи касаба уюшма вакилларининг эътиборидан четда қолмади. Хотин-қизлар муаммоларини ҳал қилиш мақсадида шакллантирилган рўйхатда унинг ҳам исм-шарифи акс этди.\nКуни кеча урганчлик 12 нафар хотин-қизга замонавий тикув машиналари совға қилинди. Улар орасида Индира ҳам бор.\n– Кўрпа-тўшак жилдлари тикмоқчиман, дастлабки харидорларим ҳам кўз тикиб ўтиришибди, – дейди аёл. – Бир вақтнинг ўзида ҳам фарзандларим билан шуғулланиш, ҳам ишлаш, тадбиркорлик фаолиятимни йўлга қўйиш имконига эга бўлганимдан хурсандман.\nБолалигидан миллий либослар тикишни орзу қилиб, иқтисодий имкониятлари туфайли эришолмай келаётган Динора Бекпўлатова, аёллар сумкалари тикиш ҳадисини олган Ферузабону Дўсчонова ва бошқалар уларга туҳфа қилинган тикувчилик дастгоҳларидан самарали фойдаланишга ваъда бердилар.\n– Яхшиликка буюрсин, – деди тикув машиналарини топширар экан Урганч шаҳар ҳокими Шуҳрат Абдуллаев. – Сизнинг мўъжизакор қўлларингиз ушбу дастгоҳлар ёрдамида гўзал санъат асарлари яратишига ишонамиз. Меҳнатингиз хонадонингизга барака олиб кирсин.\nТадбиркорлик фаолиятини янада кенгайтириш истаги пайдо бўлганларни ҳокимият қўллаб-қувватлашга тайёр эканлиги ҳам айтиб ўтилди.\n12 та аёлга берилган замонавий тикув машиналари 12 та хонадоннинг иқтисодий шароитларини яхшилаш билан бирга, аҳолига кўрсатилаётган маиший хизмат сифатининг ошиши ва арзонлашувига ҳам хизмат қилса не ажаб.\nҚонун тили халқона бўлса…\nКарантиндаги соғлиқни сақлаш ходимларига гигиена воситалари етказиб берилди\nЎзбекистон Республикаси Президентининг Туркманистон Президенти билан телефон орқали…


Эй биродарларим, биз, устозлар, жиддийроқ ҳукмга дучор бўлишимизни биласизлар, шунинг учун кўпларингиз устоз бўлаверманглар.\nЧунки ҳаммамиз кўп хато қиламиз. Агар ким сўзлаётганда хато қилмаса, у комил инсондир, бутун вужудини ҳам тийиб олишга кучи етади.\nБизга итоат этиши учун отларнинг оғизларига сувлуқ солиб, уларнинг бутун вужудини бошқарамиз.\nМана, кемалар ҳам, қанча улкан бўлмасин ва кучли шамоллар билан юрмасин, кемачининг кўнгли қаерни истаса, жуда кичик бир руль билан бошқара олади.\nТил ҳам худди шундай баданнинг кичкина бир узвидир, аммо у кўп лоф уради.Қара, кичик бир учқун нақадар катта ўрмонни ёндириб юборади!\nТил – бир олов, узвларимиз орасида бир бузғунчи дунё! У бутун вужудимизни булғайди. У жаҳаннамдан алангаланиб, бутун фалакни ҳам ёндиради.\nҲар хил ёввойи ҳайвон, қуш, судралувчи ва денгиз ҳайвони инсон зоти томонидан тийилган ва тийилмоқда.\nАммо тилни ҳеч бир инсон тия олмайди. У тўхтатиб бўлмайдиган ёвуз кучдир, ўлдирадиган заҳар сочиб туради.\nТилимиз билан Раббимиз ва Отамизни мақтаймиз, тилимиз билан Худонинг суратида яратилган инсонларга лаънат ўқиймиз.\nМақташ ва лаънатлаш бир оғиздан чиқади. Эй биродарларим, бу шундай бўлмаслиги керак!\nАхир, битта булоқдан ширин ва аччиқ сув оқиб чиқадими?\nЭй биродарларим, анжир – зайтун ёки ток новдаси анжир бера оладими? Шўр булоқ ҳам ширин сув бермайди-ку!\nОрангиздаги доно ва фаҳмли киши ким? Ундай одам бор бўлса, яхши юриш-туриши билан, доноликдан далолат берувчи мулойимлиги билан ўзини кўрсатсин.\nАгарда юрагингизда рашк-ҳасад ва худбинлик бўлса ҳам, манманлик қилиб ҳақиқатни рад этманглар.\nБундай донолик юқоридан тушмаган. Бундай донолик дунёдан, моддиятдан, жин-ажинадан туғилган.\nЧунки қаерда ҳасадгўйлик ва худбинлик ҳукм сурса, у ерда тартибсизлик ва ҳар хил ярамаслик пайдо бўлади.\nЛекин юқоридан тушган донолик эса, биринчидан, покдир. Иккинчидан эса, муросали, мулойим, бўйсунувчан, тўла меҳр-шафқатли, яхши самаралар билан тўлиб-тошган, беғараз ва риёсиздир.\nШу тариқа солиҳлик уруғи сепилиб, тинчликпарварлар учун осойишталик барпо бўлади.